નવી દિલ્હી, 10 જુલાઇ: નાણા મંત્રી અરૂણ જેટલી આજે પોતાનું પહેલું બજેટ રજૂ કરશે. મધ્યમ વર્ગ અને ઉદ્યોગ જગતને નવી સરકારના આ પહેલા બજેટથી ખૂબ જ આશાઓ છે. માનવામાં આવી રહ્યું છે કે બજેટમાં નોકરીયાત લોકો માટે રાહતની જાહેરાત થઇ શકે છે. આ ઉપરાંત તેમાં વિવાદાસ્પદ પાછલી તારીખના કરને સમાપ્ત કરી શકાય છે તથા વધારા માટે રોકાણ અને વિનિર્માણમાં નવા પ્રાણ ફૂંકવાના ઉપાયોની જાહેરાત થઇ શકે છે.